
	[bookmark: nev]GULYÁS BENEDEK
Elektronikus ábrázolás
BA, 3.  félév
Eszterházy Károly Főiskola
Bölcsészettudományi Kar
	






Konzulens:
	Ivády Péter
óraadó, EKF BTK




Egy kártyajáték kibontakozása

A Badumbala egy emberismereti kártyajáték 3-4 fő részére. A játék célja, hogy minél több „elme-pontot” gyűjtsünk össze ellenfeleinktől. Ahhoz, hogy győzelmet érhessünk el, figyelnünk kell ellenfeleink reakcióit, a játékból kiesett lapokat, és fejben kell tartanunk ellenfeleink bekebelezett elméinek mennyiségét.
A játék 4 színválasztó kártyát, 60 elme-kártyát, és 8 kapszula-kártyát tartalmaz. A játék kivitelezése során általam festett textúrákat vegyítettem a szintén általam megrajzolt körvonalas formákkal, figurákkal. A kártyákon lévő szimbólumoknak elég egyszerűnek és lényegre törőnek kell lennie, hogy a játékosok könnyen megjegyezhessék a hozzá rendelt szabályt.
A tesztelés folyamán amellett, hogy kicsiszolódtak a szabályok, kiderült, hogy a társas kommunikáció teszi a játékot igazán élvezhetővé. A Badumbala játékosaival Miers-féle személyiségtesztet, valamint egy, a játékkal kapcsolatos kérdőívet töltettem ki. Figyeltem a játékosok eredményeit, valamint hozzáállásukat a játékhoz. A statisztikákból, a személyiségtesztekből és a kérdőív eredményeiből nyilvánvalóvá vált, hogy a Badumbalának közösségkovácsoló ereje van, valamint pozitívan hat a játékosok kommunikációjára. 



